
Klór-dioxid tartalmú gél baktériumölő képességének vizsgálata dentinpor jelenlétében

Kulcsszavak: ClO2; gél; dentinpor;
Bevezetés: A több ülésben végzett endodonciai kezelés során antimikrobiális gyógyszereket alkalmazunk a kezelések között. A piacon elérhetõ gyógyszerek egyike sem biztosít teljes csíramentességet a gyökércsatorna rendszerben. Célunk egy olyan ClO2 tartalmú gél kifejlesztése, amely endodonciai szempontból a legoptimálisabb. Korábbi vizsgálataink alátámasztották a nagytisztaságú ClO2 oldat endodonciai alkalmazhatóságát és a ClO2 tartalmú gélformula alkalmazása is biztató eredményeket adott.
Célkitûzés: 1. ClO2, és CHX tartalmú gélek, és Ca(OH)2 baktériumölõ képességének vizsgálata in-vitro hozzáadott dentinpor mellett. 2. ClO2, és CHX tartalmú gélek, és Ca(OH)2 baktériumölõ képességének vizsgálata ex-vivo.
Módszer: 1. 300 ppm koncentrációjú ClO2 tartalmú gélt, CHX gélt (0.5%), Ca(OH)2 pasztát és fiziológiás sóoldatot Eppendorf csõbe helyeztünk. 50 µl vizsgálati anyaghoz, 50 µl steril fiziológiás sóoldatot, majd 10 µl 108 CFU/ml E.faecalis-t adagoltunk. A vizsgálati anyagokhoz 0 mg, 7 mg, 14 mg vagy 28 mg dentinport adtunk, mellyel 1 órán keresztül inkubáltuk az anyagokat. 2. 40 db (n=4x10) egy gyökerû fogat dekoronáltunk, 16 mm-es gyökerét feltágítottuk és E. faecalisszal fertõztük 14 napon át, ezt követõen meghatároztuk a baktérium mennyiséget(~ 4,3x1010 CFU/ml). Mechanikai preparálás után az átöblítési protokollt követõen a vizsgálati anyagokat a gyökerekbe helyeztük. A gyökerek felét 3, másik felét 7 napig Eppendorban 37°C-on inkubáltuk, majd a visszamaradt E. faecalist meghatároztuk.
Eredmény:1. A kontroll minták esetében egyik vizsgálati anyagból sem lehetett E.faecalist visszatenyészteni. Eltérõ mennyiségû dentinpor hozzáadása után a vizsgált csoportok között tendenciózus eltérés volt megfigyelhetõ. 7 mg dentinpor mellett a fertõzöttség: ClO2: 0%, Ca(OH)2: 16%, CHX: 0%; 14 mg dentinpor mellett a fertõzöttség: ClO2: 0%, Ca(OH)2: 42%, CHX: 3%; 28 mg dentinpor mellett a fertõzöttség: ClO2: 28%, Ca(OH)2: 78%, CHX: 56%; 
2. A gyökerek fertõzöttsége kezelés után 3 nappal: ClO2: 49%, Ca(OH)2: 67%, CHX: 39%; A gyökerek fertõzöttsége kezelés után 7 nappal: ClO2: 23%, Ca(OH)2: 54%, CHX: 10%
Következtetés: 1. In vitro mind a négy vizsgálati anyag antimikrobiális hatása megfelelõ. A dentinpor mennyisége befolyásolja dezinficiensek hatékonyságát. 2. A ClO2 tartalmú gél hatékonyabb a Ca(OH)2-nál, de a CHX-nél nem.



